CELEX: 
Language: sl
Date: 2020-10-28 00:00:00
Title: DELEGIRANA UREDBA KOMISIJE (EU) …/… o spremembi Priloge IV k Uredbi (EU) 2018/841 Evropskega parlamenta in Sveta glede referenčnih vrednosti za gospodarjenje z gozdovi, ki jih morajo države članice upoštevati v obdobju 2021–2025

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba (EU) 2018/841 Evropskega parlamenta in Sveta o vključitvi emisij toplogrednih plinov in odvzemov zaradi rabe zemljišč, spremembe rabe zemljišč in gozdarstva v okvir podnebne in energetske politike do leta 2030 ter spremembi Uredbe (EU) št. 525/2013 in Sklepa št. 529/2013/EU
                  1
               , ki je bila sprejeta 30. maja 2018, je ključni del prizadevanj Unije za zmanjšanje skupnih emisij toplogrednih plinov za najmanj 40 % do leta 2030. 
            
            
               Uredba (EU) 2018/841 emisije in odvzeme zaradi gozdarstva in drugih sektorjev rabe zemljišč prvič vključuje v podnebno politiko Unije za obdobje 2021–2030. To pomeni, da morajo države članice zagotoviti, da se obračunane emisije toplogrednih plinov zaradi rabe zemljišč, spremembe rabe zemljišč in gozdarstva uravnotežijo z vsaj enakovrednim obračunanim odvzemom CO₂ iz ozračja. 
            
            
               Uredba (EU) 2018/841 določa pravila za obračunavanje emisij in odvzemov, ki nastanejo na ozemljih držav članic v obračunskih kategorijah zemljišč iz člena 2 Uredbe (EU) 2018/841. Člen 8 Uredbe (EU) 2018/841 določa pravila za obračunavanje emisij in odvzemov za obračunsko kategorijo „gozdna zemljišča, s katerimi se gospodari“. Kot prvo določa pravila za opredelitev referenčnih vrednosti za gospodarjenje z gozdovi in kot drugo postopek za vključitev teh referenčnih vrednosti za obdobji 2021–2025 in 2026–2030 v Prilogo IV k Uredbi (EU) 2018/841.
            
            
               Za prvo obračunsko obdobje (2021–2025) morajo države članice v skladu s členom 8(3) Uredbe (EU) 2018/841 določiti svojo referenčno vrednost za gospodarjenje z gozdovi in jo v svojem nacionalnem načrtu za obračunavanje na področju gozdarstva Komisiji predložiti do 31. decembra 2018. 
            
            
               V skladu s členom 8(6) Uredbe (EU) 2018/841 mora Komisija izvesti tehnično ocenjevanje nacionalnih načrtov za obračunavanje na področju gozdarstva, da oceni, ali so predlagane referenčne vrednosti za gospodarjenje z gozdovi skladne z načeli in zahtevami iz odstavkov 4 in 5 člena 8 ter iz člena 5(1) navedene uredbe. V skladu s členom 8(6) se mora Komisija tudi posvetovati s strokovnjaki, ki jih imenujejo države članice, civilno družbo in zainteresiranimi stranmi. Poleg tega bi se bilo treba v skladu z uvodno izjavo 18 Uredbe (EU) 2018/841 pri tehničnem ocenjevanju opreti na dobro prakso in izkušnje iz strokovnih pregledov v okviru Okvirne konvencije Združenih narodov o spremembi podnebja (UNFCCC). Stalni odbor za gozdarstvo je bil o rezultatih tehničnega ocenjevanja obveščen na svojem 154. zasedanju dne 20. septembra 2019.
            
            
               Komisija se je med pogajanji o Uredbi (EU) 2018/841 v izjavi o sodelovanju s strokovnjaki, naslovljeni na Evropski parlament, zavezala, da bo zagotovila ustrezno izvajanje člena 8(6) Uredbe (EU) 2018/841, in sicer z ustanovitvijo strokovne skupine Komisije, odgovorne za tehnično ocenjevanje. Komisija je zlasti navedla, da bi morali v strokovni skupini sodelovati posamezniki, ki so imenovani osebno ter delujejo neodvisno in v javnem interesu. 
            
            
               Poleg tega člen 8 določa jasno časovnico in opisuje druge ukrepe, ki jih morajo države članice in Komisija sprejeti pred določitvijo referenčnih vrednosti za gospodarjenje z gozdovi z delegiranimi akti, kot so na primer izdaja in objava tehničnih priporočil ter pregled predlaganih referenčnih vrednosti. 
            
            
               S členom 8(8) in 8(9) je na Komisijo preneseno pooblastilo za sprejemanje delegiranih aktov o spremembi Priloge IV k Uredbi (EU) 2018/841, da bi določila referenčne vrednosti za gospodarjenje z gozdovi, ki jih morajo države članice upoštevati v obdobju 2021–2025. V skladu s členom 8(10) mora Komisija delegirane akte za obdobje 2021– 2025 sprejeti do 31. oktobra 2020.
            
            
               2.POSVETOVANJA PRED SPREJETJEM AKTA
            
            
               Komisija je 30. oktobra 2018 ustanovila strokovno skupino za rabo zemljišč, spremembo rabe zemljišč in gozdarstvo (LULUCFEG, v nadaljnjem besedilu: strokovna skupina)
                  2
               , zadolženo za pomoč Komisiji pri tehničnem ocenjevanju nacionalnih načrtov za obračunavanje na področju gozdarstva iz člena 8(6). Strokovno skupino sestavlja 10 članov, ki delujejo osebno, 5 članov iz raziskovalnih ustanov in nevladnih organizacij, 27
                  3
                članov iz pristojnih organov držav članic (s po največ dvema predstavnikoma), 3 člani iz drugih javnih subjektov in tretjih držav ter 7 opazovalcev. Sestava in zapisniki strokovne skupine so na voljo v registru strokovnih skupin Komisije
                  4
               .
            
            
               Organizirani so bili štirje sestanki strokovne skupine in eno pisno posvetovanje o tem osnutku delegiranega akta. Strokovna skupina se je prvič sestala 6. februarja 2019 in se dogovorila o načinu dela. Sestanek strokovne skupine, ki je potekal od 1. do 12. aprila 2019, je bil namenjen analizi vseh nacionalnih načrtov za obračunavanje na področju gozdarstva, ki so jih predložile države članice, in oceni predlaganih referenčnih vrednosti za gospodarjenje z gozdovi. Mnenja strokovne skupine in zapisnik sestanka so javno dostopni
                  5
               . Strokovna skupina se je ponovno sestala 2. in 3. oktobra 2019, da bi razpravljala o pogostih tehničnih težavah in predlagala rešitve. 26. in 27. maja 2020 je strokovna skupina razpravljala o oceni revidiranih nacionalnih načrtov za obračunavanje na področju gozdarstva, ki jo je izvedla Komisija, vključno z revidiranimi referenčnimi vrednostmi za gospodarjenje z gozdovi in referenčnimi vrednostmi za gospodarjenje z gozdovi, ki jih je treba določiti v delegiranem aktu. Strokovna skupina je podprla stališča in ukrepe Komisije.
            
            
               Med 22. junijem 2020 in 6. julijem 2020 je bilo s strokovno skupino opravljeno pisno posvetovanje o osnutku delegirane uredbe.
            
            
               V skladu z zahtevami za boljše pravno urejanje je Komisija objavila osnutek delegirane uredbe, da bi med 17. avgustom 2020 in 14. septembrom 2020 zbrala povratna mnenja. Prejetih je bilo 35 prispevkov različnih zainteresiranih strani, vključno z javnimi organi držav članic, okoljskimi in nevladnimi organizacijami, akademskimi in raziskovalnimi ustanovami, podjetji in poslovnimi združenji ter državljani iz EU in zunaj nje. Zainteresirane strani so izpostavile jasen postopek za sprejetje delegirane uredbe. V več odzivih so bili obravnavani splošni vidiki Uredbe (EU) 2018/841 ter predstavljena mnenja o tem, kako bi bilo mogoče okvir politike izboljšati glede na cilj podnebne nevtralnosti do leta 2050 in vpliv podnebnih sprememb na odpornost gozdov. 
            
            
               3.PRAVNI ELEMENTI DELEGIRANEGA AKTA
            
            
               Ta osnutek delegirane uredbe spreminja Prilogo IV k Uredbi (EU) 2018/841, in sicer dodaja nov oddelek C. Oddelek C vsebuje razpredelnico, v kateri so določene referenčne vrednosti za gospodarjenje z gozdovi, ki jih morajo države članice upoštevati v obdobju 2021–2025.
            
            
               DELEGIRANA UREDBA KOMISIJE (EU) …/…
            
            
               z dne 28.10.2020
            
         
         
            
               o spremembi Priloge IV k Uredbi (EU) 2018/841 Evropskega parlamenta in Sveta glede referenčnih vrednosti za gospodarjenje z gozdovi, ki jih morajo države članice upoštevati v obdobju 2021–2025
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2018/841 Evropskega parlamenta in Sveta z dne 30. maja 2018 o vključitvi emisij toplogrednih plinov in odvzemov zaradi rabe zemljišč, spremembe rabe zemljišč in gozdarstva v okvir podnebne in energetske politike do leta 2030 ter spremembi Uredbe (EU) št. 525/2013 in Sklepa št. 529/2013/EU
                  6
                ter zlasti člena 8(8) Uredbe,
            
            
               ob upoštevanju naslednjega:
            
            
               (1)Države članice so Komisiji predložile nacionalne načrte za obračunavanje na področju gozdarstva, vključno s predlaganimi referenčnimi vrednostmi za gospodarjenje z gozdovi za obdobje 2021–2025.
            
            
               (2)V skladu s členom 8(6) Uredbe (EU) 2018/841 je Komisija izvedla tehnično ocenjevanje nacionalnih načrtov za obračunavanje na področju gozdarstva, ki so jih predložile države članice, da bi ocenila, v kolikšni meri so predlagane referenčne vrednosti za gospodarjenje z gozdovi določene v skladu z načeli in zahtevami iz odstavkov 4 in 5 člena 8 ter iz člena 5(1) navedene uredbe.
            
            
               (3)V skladu s členom 8(6) Uredbe (EU) 2018/841 in zavezo, ki je bila sprejeta med pogajanji o navedeni uredbi in je navedena v izjavi o sodelovanju s strokovnjaki, naslovljeni na Evropski parlament, je Komisija 30. oktobra 2018 ustanovila strokovno skupino
                  7
                (v nadaljnjem besedilu: strokovna skupina), zadolženo za pomoč Komisiji pri tehničnem ocenjevanju. V strokovni skupini so med drugim sodelovali strokovnjaki, ki so jih imenovale države članice, in posamezniki, ki so bili imenovani osebno ter delujejo neodvisno in v javnem interesu, predstavniki raziskovalnih ustanov in nevladnih organizacij in zainteresirane strani. 
            
            
               (4)Na podlagi stališč strokovne skupine in tehničnega ocenjevanja je Komisija državam članicam izdala tehnična priporočila, da bi olajšala tehnični pregled predlaganih referenčnih vrednosti za gospodarjenje z gozdovi. Komisija je tehnična priporočila objavila 18. junija 2019
                  8
               .
            
            
               (5)V skladu s členom 8(7) Uredbe (EU) 2018/841 so države članice na podlagi tehničnega ocenjevanja in tehničnih priporočil revidirale svoje nacionalne načrte za obračunavanje na področju gozdarstva in v nekaterih primerih predlagane referenčne vrednosti za gospodarjenje z gozdovi ter zadevne informacije sporočile Komisiji. Komisija je predlagane, in kjer je ustrezno, revidirane referenčne vrednosti za gospodarjenje z gozdovi objavila 25. februarja 2020. 
            
            
               (6)Strokovna skupina se je strinjala, da so referenčne vrednosti za gospodarjenje z gozdovi, ki jih Komisija predlaga za vključitev v Prilogo IV k Uredbi (EU) 2018/841, določene v skladu z načeli in zahtevami iz odstavkov 4 in 5 člena 8 ter iz člena 5(1) Uredbe (EU) 2018/841. 
            
            
               (7)Komisija bi zato morala določiti referenčne vrednosti za gospodarjenje z gozdovi, ki jih morajo države članice upoštevati v obdobju 2021–2025.
            
            
               (8)Ta uredba je v skladu z mnenjem strokovne skupine Komisije za rabo zemljišč, spremembo rabe zemljišč in gozdarstvo –
            
            
               SPREJELA NASLEDNJO UREDBO:
            
            
               Člen 1
            
            
               Priloga IV k Uredbi (EU) 2018/841 se spremeni, kot je določeno v Prilogi k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
         
         
            
               V Bruslju, 28.10.2020
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 156, 19.6.2018, str. 1.
               
               
                  
                     (2)
                  
                        Strokovna skupina Komisije za rabo zemljišč, spremembo rabe zemljišč in gozdarstvo (LULUCF) (E03638).
               
               
                  
                     (3)
                  
                        V strokovni skupini so bili do datuma izstopa predstavniki Združenega kraljestva.
               
               
                  
                     (4)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3638&news=1.
               
               
                  
                     (5)
                  
                        http://ec.europa.eu/transparency/regexpert/index.cfm?do=groupDetail.groupMeeting&meetingId=12931.
               
               
                  
                     (6)
                  
                        UL L 156, 19.6.2018, str. 1. 
               
               
                  
                     (7)
                  
                        Strokovna skupina Komisije za rabo zemljišč, spremembo rabe zemljišč in gozdarstvo (LULUCF) (E03638).
               
               
                  
                     (8)
                  
                        Delovni dokument služb Komisije SWD(2019) 213 final z dne 18. junija 2019 o oceni nacionalnih načrtov za obračunavanje na področju gozdarstva.
               
            
      
    ---documentbreak--- 
      
         
         
            
               PRILOGA 
            
            
               V Prilogi IV k Uredbi (EU) 2018/841 se doda naslednji oddelek C:
            
            
               „C. Referenčne vrednosti za gospodarjenje z gozdovi, ki jih morajo države članice upoštevati v obdobju 2021–2025 
            
            
                     
                        Država članica
                     
                  
                  
                     
                        Referenčna vrednost za gospodarjenje z gozdovi za obdobje 2021–2025 v tonah ekvivalenta ogljikovega dioksida na leto 
                     
                  
               
                     
                        Belgija
                     
                  
                  
                     
                        –1 369 009
                     
                  
               
                     
                        Bolgarija
                     
                  
                  
                     
                        –5 105 986
                     
                  
               
                     
                        Češka
                     
                  
                  
                     
                        –6 137 189
                     
                  
               
                     
                        Danska
                     
                  
                  
                     
                        +354 000
                     
                  
               
                     
                        Nemčija
                     
                  
                  
                     
                        –34 366 906
                     
                  
               
                     
                        Estonija
                     
                  
                  
                     
                        –1 750 000
                     
                  
               
                     
                        Irska
                     
                  
                  
                     
                        +112 670
                     
                  
               
                     
                        Grčija
                     
                  
                  
                     
                        –2 337 640
                     
                  
               
                     
                        Španija
                     
                  
                  
                     
                        –32 833 000
                     
                  
               
                     
                        Francija
                     
                  
                  
                     
                        –55 399 290
                     
                  
               
                     
                        Hrvaška
                     
                  
                  
                     
                        –4 368 000
                     
                  
               
                     
                        Italija
                     
                  
                  
                     
                        –19 656 100
                     
                  
               
                     
                        Ciper
                     
                  
                  
                     
                        –155 779
                     
                  
               
                     
                        Latvija
                     
                  
                  
                     
                        –1 709 000
                     
                  
               
                     
                        Litva
                     
                  
                  
                     
                        –5 164 640
                     
                  
               
                     
                        Luksemburg
                     
                  
                  
                     
                        –426 000
                     
                  
               
                     
                        Madžarska
                     
                  
                  
                     
                        –48 000
                     
                  
               
                     
                        Malta
                     
                  
                  
                     
                        –38
                     
                  
               
                     
                        Nizozemska
                     
                  
                  
                     
                        –1 531 397
                     
                  
               
                     
                        Avstrija
                     
                  
                  
                     
                        –4 533 000
                     
                  
               
                     
                        Poljska
                     
                  
                  
                     
                        –28 400 000
                     
                  
               
                     
                        Portugalska
                     
                  
                  
                     
                        –11 165 000
                     
                  
               
                     
                        Romunija
                     
                  
                  
                     
                        –24 068 200
                     
                  
               
                     
                        Slovenija
                     
                  
                  
                     
                        –3 270 200
                     
                  
               
                     
                        Slovaška
                     
                  
                  
                     
                        –4 827 630
                     
                  
               
                     
                        Finska
                     
                  
                  
                     
                        –29 386 695
                     
                  
               
                     
                        Švedska
                     
                  
                  
                     
                        –38 721 000
                     
                  
               
                     
                        Združeno kraljestvo
                     
                  
                  
                     
                        –20 701 550
                     
                  
               
               “